12 S. VISSERING 



numerum, quae oppida quaeque pagosque et fere singulas omnes villas 

 nectunt , et per quas innumera vela hue illuc volitantia cernuntur , fere 

 credideris , post longarn contentionem , aequor inter et terrain dispertitam 

 esse provinciam et vix pauciores incolas in navigiis degere quam in aedibus. 

 Unde eximium et proprium huic loco commoduin nascitur mercaturae 18 ). 

 Videlicet per unum equum cybea plures transvehuntur merces quam per 

 quinquaginta sarraco; quod multum expedit, quandoquidern (audite quaeso 

 Anglum Oeconomiae Politicae doctorem) vectura pro magna parte est in 

 rerum venalium pretio. Accedit, quod per hanc cominodam itineris faciendi 

 rationem vir solers nullum tempus praeripit negotiis; nam in itinere legit, 

 cibum capit et somnum; ditescit autem civitas (animadvertite alterum 

 praeceptum, quod et hodie in Anglorum ore solet esse) quo plus temporis 

 negotiis dare possunt cives. 



Aliud denique bonum auctor explicat e putri hac et aquosa soli natura 19 ). 

 Hinc enim factum esse, ut viae, tarn in ipsis oppidis quam inter singulas , 

 stratae sint saxis lateribusve: nam usus populorum plerumque e necessita- 

 tibus manant. 



Caeterum non negat TEMPLIUS , his bonis et mala quaedam accedere 30 ). 

 Saevior hie protrahitur hiems quam in Anglia; ver brevius, nee admodum 

 clemens; aestas subinde ardentior urit. Varium semper coelum, et nee 

 opinato, ut nullibi locorum, cum ipsis ventis mutatur, ita ut lenis et tepida 

 tempestas una nocte in acre transeat gelu , et contra , perinde ac frigori 

 febris repente succedit aestus. 



Maximum autem damnum (ut de aliis taceam) oritur e regionis condi- 

 tione solique natura hoc , quod humiditas ista turn hominum corporibus 

 turn commodis noceat 21 ). Tentantur incolae fere quinto quoque autumno con- 

 tagiosis morbis' praesertim Amstelodami et circa eorum Lugdunum , ubi 

 nempe stagnant aquae. Et hinc explicandum duco (ait) , hanc urbem prae 

 caeteris omnibus nitidam esse et lautam. Res autem , quibus ad vitam 

 instruendam opus est, perpetuo diluendae et abstergendae sunt ne ultro 

 depereant ; unde candcfr ille et nitor qui oftenditur in eorum domibus , 

 quod autem immerito nimio cuidam eorum tergendi et retergendi studio 

 adscribitur a quibusdam festinanter iudicare solentibus. 



Sed haec paullo iniucundiora mittamus. Regionem hanc maxime mer- 



